Diari Oficial de la Generalitat Valenciana


Sumari del DOGV 8266, del 04-04-2018 (2018/2429)

RESOLUCIÓ de 23 de febrer de 2018, de la Direcció General d'Agricultura, Ramaderia i Pesca, per la qual s'autoritza a Clóchinas Navarro, SL, la modificació del lloc d'instal·lació d'un establiment d'aqüicultura marina, viver, per al cultiu de clòtxina. Expedients AMIA/46.0020 i AMIA 46.0021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8266

Data del DOGV
:   04-04-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/2429


Data del document
:   23-02-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * empresa privada

RESOLUCIÓ de 23 de febrer de 2018, de la Direcció General d'Agricultura, Ramaderia i Pesca, per la qual s'autoritza a Clóchinas Navarro, SL, la modificació del lloc d'instal·lació d'un establiment d'aqüicultura marina, viver, per al cultiu de clòtxina. Expedients AMIA/46.0020 i AMIA 46.0021. [2018/2429]  
Vista la resolució de 29 de juny de 2017 per la que aquesta Direcció General d'Agricultura, Ramaderia i Pesca va autoritzar a Lucía Mar, CB, la instal·lació d'un establiment d'aqüicultura marina, viver, per al cultiu de clòtxina al Port de Sagunt, plataforma clotxinera Joven Rosa.  
Considerant que mitjançant d'escriptura de 29 de juny de 2017 es va produir el canvi de titularitat de la plataforma clotxinera Joven Rosa en favor de Clóchinas Navarro, SL.  
Considerant que, mitjançant una resolució de 29 de setembre de 2017 l'Autoritat Portuària de València va resoldre denegar l'autorització administrativa per a l'ocupació de domini públic en la zona de servei del Port de Sagunt a Clóchinas Navarro, SL.  
Per la qual cosa, Clóchinas Navarro, SL, va sol·licitar a l'Autoritat Portuària de València l'atorgament d'un nou títol d'ocupació d'espill d'aigua al Port de València.  
Considerant que, mitjançant una resolució de 26 d'octubre de 2017 li va ser atorgada a Clóchinas Navarro, SL, nova autorització administrativa d'ocupació de 450 m² de làmina d'aigua en la Dàrsena de l'Ampliació Nord del Port de València, amb destinació a la instal·lació i ancoratge de la plataforma clotxinera núm. 13, denominada Joven Rosa per a engreixament de la clòtxina.  
Vista la sol·licitud presentada el dia 18 de gener de 2018 en la que Clóchinas Navarro, SL, comunica la impossibilitat d'instal·lar la plataforma clotxinera al Port de Sagunt i sol·licita l'autorització per a modificar la ubicació del viver.  
Vista la proposta del director territorial de la Conselleria d'Agricultura, Medi Ambient, Canvi Climàtic i Desenvolupament Rural a València.  
De conformitat amb el que estableix l'article 26 de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, aquesta Direcció General d'Agricultura, Ramaderia i Pesca, resol:  
  
Primer  
Atorgar l'autorització administrativa per a la instal·lació de la nova plataforma clotxinera núm. 13 denominada Joven Rosa per al cultiu de clòtxina al port de València dins de la zona de producció de mol·luscos bivalves CVA 4 port de València, Recinte Nou.  
  
Segon  
L'establiment tindrà una dimensió de 1.500 cordes amb una longitud de fins a 10 m, amb una capacitat de producció de 30 tones a l'any. El disseny de la instal·lació serà l'especificat en el projecte visat 2295/0003/98-00 amb data 01.03.2017. La tècnica de cultiu haurà de ser la descrita en la memòria de tecnologia de cultiu presentada.  
  
Tercer  
Les llavors hauran d'adquirir-se en establiments que garantisquen les seues condicions sanitàries, i hauran d'anar acompanyades d'un certificat zoosanitari i la resta de documentació legal per al seu transport i adquisició.  
  
Quart  
La nova plataforma clotxinera s'ubicarà en una àrea classificada com a zona de producció de mol·luscos bivalves tipus B denominada CVA-4 port de València Recinte Nou, i és obligatòria la depuració dels mol·luscos bivalves extrets.  
  
Cinqué  
Haurà d'enviar a la direcció general competent en matèria de pesca un resum mensual de les vendes realitzades on es reflectisca el volum de vendes expressat en quilograms i el preu mitjà per quilogram per a cada una de les espècies posades a la venda. Les vendes s'hauran de realitzar a través d'un centre d'expedició autoritzat.  
  
Sisé  
Durant el transport del producte del lloc de cria al centre d'expedició els productes hauran d'anar acompanyats d'un document de transport expedit pel productor.  
  
Seté  
Aquesta autorització tindrà vigència mentre no es produïsca paralització de l'activitat sense causa justificada segons el parer dels serveis tècnics de la Conselleria d'Agricultura, Medi Ambient, Canvi Climàtic i Desenvolupament Rural o l'extinció de l'autorització d'ocupació del domini públic de làmina d'aigua.  
  
Huité  
Aquest establiment d'aqüicultura marina s'inscriurà en el registre d'aqüicultura en l'assentament ja existent per al viver denominat Joven Rosa, marcació núm. 13 del port de València, amb les característiques tècniques del projecte presentat.  
  
Nové  
S'haurà de notificar a la Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural de València, en un termini de tres mesos, les modificacions referents a:  
1. Els canvis de titularitat.  
2. El cessament de l'activitat.  
3. Les ajudes públiques concedides a l'establiment amb indicació de la seua finalitat.  
4. Els canvis de domicili o raó social i del codi d'identificació fiscal.  
  
  
Deu  
Les modificacions que es produïsquen en aquesta plataforma clotxinera que afecten la producció màxima requeriran informe de l'òrgan ambiental que es pronunciarà sobre la necessitat de realitzar un procediment d'avaluació d'impacte ambiental.  
  
Onze  
S'haurà de dur a terme un pla de vigilància ambiental amb les especificacions indicades en l'informe ambiental elaborat per la Subdirecció General d'Impacte Ambiental de 9 de juny de 2017. S'enviarà al Servei de Qualitat d'Aigües una memòria anual amb els resultats obtinguts del Pla de Vigilància Ambiental.  
  
Dotze  
Els residus generats en els treballs en la instal·lació seran portats a terra per a la seua correcta gestió.  
  
Aquesta resolució no posa fi a la via administrativa i en contra podrà interposar-se un recurs d'alçada davant del secretari autonòmic d'Agricultura i Desenvolupament Rural, en el termini d'un mes comptador des de l'endemà de la notificació, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 23 de febrer de 2018.- El director general d'Agricultura, Ramaderia i Pesca: Rogelio Llanes Ribas.